## 12. évfolyam – emelt szintű érettségi vizsgára felkészítő foglalkozás

Óraszám: 95 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. A magyar irodalom a 20. században I. - Portrék és Metszetek a 20. század magyar irodalmából – a Nyugat alkotói | 4 |
| 2. A modernizmus irodalma – avantgárd mozgalmak | 2 |
| 3. A magyar irodalom a 20. században II. – Életmű a 20. század magyar irodalmából II. | 8 |
| 4. A magyar irodalom a 20. században II. - Portrék és Metszetek a 20. század magyar irodalmából | 3 |
| 5. Metszetek a modernista irodalomból – a Nyugat alkotói | 5 |
| 6. Metszetek az erdélyi, délvidéki és kárpátaljai irodalomból | 2 |
| 7. Metszet a „Fényes szellők nemzedékének” irodalmából | 3 |
| 8. Metszet a tárgyias irodalomból – az Újhold alkotói | 5 |
| 9. Metszetek az irodalmi szociográfia alkotóinak munkáiból | 2 |
| 10. Metszetek a magyar posztmodern irodalomból | 4 |
| 11. Metszetek a kortárs magyar irodalomból | 10 |
| 12. Szóbeli tételek kidolgozása | 47 |
| *Összes óraszám:* | *95* |

*1. A magyar irodalom a 20. században I. - Portrék és Metszetek a 20. század magyar irodalmából – a Nyugat alkotói*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a dráma műfaji sajátosságait vizsgálja egy novellában
* a balladai és népmesei elemek keveredésével találkozik novellaelemzés során
* egymásból kibontakozó költői képeket felismerjen, és értelmezze őket

A témakör tanulása eredményeként a tanuló:

* Bővíti ismereteit Móricz Zsigmond és Tóth Árpád munkásságáról
* gyakorolja a műközpontú elemzést adott szempontok alapján a kiemelt műveken keresztül

Fejlesztési feladatok és ismeretek

* Móricz Zsigmond újszerű parasztábrázolásának bemutatása az 1930-as évek novelláiban
* Móricz Zsigmond: Judith és Eszter; Barbárok
* Tóth Árpád kompozícióteremtő jellegzetességének megfigyelése
* Tóth Árpád: Elégia egy rekettyebokorhoz

Fogalmak: naturalizmus, újszerű parasztábrázolás, elégia, elégikus hangnem, toposz

Javasolt tevékenységek

* a kijelölt alkotások meghatározott szempontok alapján történő elemzése
* a szerzőkhöz kapcsolódó nyelvi-műveltségi feladatsor kitöltése

*2. A modernizmus irodalma – avantgárd mozgalmak*

Óraszám: 2 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a 20. század elején megjelenő művészeti törekvéseket több művészeti ágban is felfedezze
* véleményt tudjon formálni a formabontó törekvések művészeti szerepéről

A témakör tanulása eredményeként a tanuló:

* szélesebb körű ismeretekkel rendelkezzen az avantgárdról
* a különféle izmusokat felismerje a művészeti alkotásokban

Fejlesztési feladatok és ismeretek

* Expresszionizmus, szürrealizmus, egyéb avantgárd irányzatok: futurizmus, kubizmus, szürrealizmus

Fogalmak: izmusok, expresszionizmus, szürrealizmus, futurizmus, kubizmus, konstruktivizmus

Javasolt tevékenységek

* az egyes izmusok bemutatása kiselőadás, prezentáció keretében
* reflektálás íratása a művészetek formabontó szerepéről; művész és befogadó kapcsolatáról

*3. A magyar irodalom a 20. században II. – Életmű a 20. század magyar irodalmából II.*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* részletesebben lássa József Attila életműve főbb témáinak (pl.: haza, táj, szerelem, külváros és szegénység, lélekábrázolás, értékszembesítés, közéleti és gondolati költészet) megjelenítését, versformáit, költői eszközeit
* átlássa József Attila nagy gondolati verseiben a művek filozófiai, esztétikai összetettségét
* gyakorolja a komplex képek kibontását

A témakör tanulása eredményeként a tanuló:

* részletesebben megismeri József Attila költészetét
* gondolati költészetének egyik legnehezebben értelmezhető éjszaka-versében, a Téli éjszakában megjelenő filozófiai-társadalmi gondolatait és nézeteit megérti
* a kiemelt versek elemzésévél szélesebb körű ismereteket szerez a költő gondolati, szerelmi és létösszegző lírájáról

Fejlesztési feladatok és ismeretek

* József Attila költészetének részletesebb megismerése, a kiemelt versek elemző feldolgozása: Tiszta szívvel, Téli éjszaka, Eszmélet, Levegőt!, Kész a leltár, Gyermekké tettél, Születésnapomra, Nagyon fáj (Talán eltünök hirtelen…) (Íme, hát megleltem hazámat…)

Fogalmak: tárgyias tájvers, komplex kép, műfajszintézis, létértelmező vers, önmegszólító vers, dialogizáló versbeszéd

Javasolt tevékenységek

* nyelvi-műveltségi feladatsor megoldása a költő munkásságához kapcsolódva
* műközpontú verselemzés meghatározott szempontok szerint tanári irányítással
* műközpontú verselemzés meghatározott szempontok szerint önállóan
* reflektálás írása a kiemelt versek témáihoz kapcsolódva (pl.: szabadság, egyén és társadalom viszonya, értékszembesítés megjelenítése létösszegző alkotásokban)

*4. A magyar irodalom a 20. században II. - Portrék és Metszetek a 20. század magyar irodalmából*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a törzsanyagon kívül újabb alkotásokat ismerjen meg a Kányádi Sándor és Weöres Sándor munkásságából
* a műközpontú elemzés során kibontson egy történelmi szimbólumra épülő alliterációt
* Weöres Sándor líráján kívül megismerkedjen egy regényével is

A témakör tanulása eredményeként a tanuló:

* megismeri az irodalmi imitáció műfaját
* értelmezi a lírai beszédmód különböző változatait
* részletesebben megismeri Kányádi Sándor és Weöres Sándor költészetét

Fejlesztési feladatok és ismeretek

* történelmi traumák, nemzeti tragédiák ábrázolásának tanulmányozása a transzilván irodalomban - Kányádi Sándor: Kuplé a vörös villamosról
* a lírai beszédmód változatainak értelmezése; a korszakra és az egyes alkotókra jellemző beszédmódok feltárása, néhány jellegzetes alkotás összevetése
* Weöres Sándor: Psyché (részletek) vagy a szaktanár által választott egyéb vers a költőtől

Fogalmak: életrajzi ihletettség, kulturális veszteség, irodalmi imitáció, kreáció

Javasolt tevékenységek

* a Psyché című regény otthoni elolvasása
* a műben megjelenő beszédmódok közös értelmezése, összevetése
* a Kuplé a vörös villamosról című versben megjelenő szimbólumok közös kibontása, értelmezése
* kiselőadás a bemutatott történelmi időszakról

*5. Metszetek a modernista irodalomból – a Nyugat alkotói*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismerje Radnóti Miklós életét a költő és felesége naplója alapján
* Radnóti költészetét árnyaltabban lássa
* az ecloga műfaját több alkotáson keresztül megismerje

A témakör tanulása eredményeként a tanuló:

* megismeri és értelmezi a kiemelt verseket
* önállóan elemez legalább egy eclogát
* kiegészítő ismereteket kap a Radnóti életéről és munkásságáról

Fejlesztési feladatok és ismeretek

* Radnóti Miklós élete, munkássága, kiemelt verseinek elemző bemutatása: Első ecloga, Tétova óda, Levél a hitveshez, Töredék, A la recherche

Fogalmak: ekloga, eklogaciklus, razglednica, szerepvers

Javasolt tevékenységek

* Radnóti Napló-részleteinek közös feldolgozása, az életrajz kiegészítése
* a szerző munkásságához kapcsolódó nyelvi-műveltségi feladatsor kitöltése
* kiselőadás Gyarmati Fanni naplója alapján
* műközpontú verselemzések
* reflektálás írása az egyén szabadságtól való megfosztásáról

*6. Metszetek az erdélyi, délvidéki és kárpátaljai irodalomból*

Óraszám: 2 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* jobban megismerje a történelmi traumák, nemzeti tragédiák ábrázolását a transzilván irodalomban
* felidézze a zsoltár műfajának jellegzetességeit

A témakör tanulása eredményeként a tanuló:

* egyéni választ kap a kisebbségi lét egyik meghatározó erkölcsi kérdésére az erkölcs, hit, egyén és közösség viszonyának tükrében
* megismeri Dsida Jenő költészetének néhány vonását

Fejlesztési feladatok és ismeretek

* Dsida Jenő élete és munkássága
* Psalmus Hungaricus című versének elemző bemutatása

Fogalmak: transzilvanizmus, ötágú síp, psalmus

Javasolt tevékenységek

* egyéni kutatómunka az erdélyi magyar kisebbségi irodalomról
* ezek prezentálása
* közös műelemzés

*7. Metszet a „Fényes szellők nemzedékének” irodalmából*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képet kapjon a magyar líra sokszínűségéről a 20. század második felében
* a lírai beszédmód változatait el tudja különíteni

A témakör tanulása eredményeként a tanuló:

* elmélyül Nagy László költészetében
* a költői életmű motívumait több alkotáson keresztül értelmezi
* megismeri a hosszúvers műfajának jellegzetességeit

Fejlesztési feladatok és ismeretek

* Nagy László költői munkássága, kiemelt verseinek elemző bemutatása: Gyöngyszoknya, Himnusz Minden időben, Mennyegző, Tűz

Fogalmak: Fényes szellők nemzedéke, hosszúvers

Javasolt tevékenységek

* a kiemelt versek közös értelmezése, műközpontú elemzése
* önálló verselemzési gyakorlat megoldása

*8. Metszet a tárgyias irodalomból – az Újhold alkotói*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a lírai beszédmód minél több változatát megismerje, értelmezze
* az egyes alkotókra jellemző beszédmódokat, néhány jellegzetes alkotás alapján összevesse

A témakör tanulása eredményeként a tanuló:

* részletesebben megismeri az Újhold nemzedékének művészeti törekvéseit
* elmélyül Pilinszky János és Nemes Nagy Ágnes egyes korszakának jellemzésében
* megismeri a tárgyias líra fogalmát
* önállóan elemzi a tárgyias líra egyes alkotásait

Fejlesztési feladatok és ismeretek

* Az Újhold alkotóinak poétikai célkitűzései
* Pilinszky János: Harbach 1944, A francia fogoly, Apokrif
* Nemes Nagy Ágnes: A fák között

Fogalmak: újholdasok, tárgyias líra

Javasolt tevékenységek

* nyelvi-műveltségi feladatsor megoldása az Újhold nemzedékének kötőiről
* közös verselemzés megadott szempontok szerint
* önálló műközpontú verselemzés megadott szempontok szerint

*9. Metszetek az irodalmi szociográfia alkotóinak munkáiból*

Óraszám: 2 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Illyés Gyula és Csoóri Sándor szociográfiai munkáin túl lírai alkotásaival is megismerkedjen

A témakör tanulása eredményeként a tanuló:

* megismeri a Koszorú című vers elemzése során Illyés Gyula anyanyelvhez való viszonyát
* az Anyám fekete rózsa című alkotással a magyar családi líra újabb remekét ismeri meg

Fejlesztési feladatok és ismeretek

* Illyés Gyula és Csoóri Sándor költészetének megismerése
* kiemelt versek elemző bemutatása - Illyés Gyula: Koszorú, Csoóri Sándor: Anyám fekete rózsa

Fogalmak: szociográfia, kulturális veszteség, életrajzi ihletettség

Javasolt tevékenységek

* közös műelemzés megadott szempontok szerint

*10. Metszetek a magyar posztmodern irodalomból*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felelevenítse a novellaelemzés szempontjait
* felismerje az intertextualitás eszközeit kisepikai művekben
* felfedezze a posztmodern vonásokat a kisepikai alkotásokban

A témakör tanulása eredményeként a tanuló:

* megismeri a posztmodern alkotások jellemzőit
* önállóan értelmezi Hajnóczy Péter és Esterházy Péter kiemelt munkáit

Fejlesztési feladatok és ismeretek

* a posztmodern irodalom sajátosságai
* Hajnóczy Péter és Esterházy Péter kisepikája
* a kiemelt novellák elemzése - Hajnóczi Péter: Ki a macska?, A tücsök és a hangya, Esterházy Péter szabadon választott novellája

Fogalmak: posztmodern, intertextualitás, parafrázis

Javasolt tevékenységek

* a novellák szövegének közös értelmezése
* a novellaelemzés szempontjainak átismétlése
* közös novellaelemzés meghatározott szempontok szerint
* önálló novellaelemzés

*11. Metszetek a kortárs magyar irodalomból*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismerkedjen a kortárs irodalom legjelentősebb, illetve számára érdekes képviselőivel
* értelmezni tudja azok műveit
* napjaink aktuális társadalmi-erkölcsi problémáit megértse irodalmi művek közvetítésén keresztül

A témakör tanulása eredményeként a tanuló:

* megismer 4-5 szerzőt napjaink irodalmából
* megismeri ezen alkotók legfontosabb stílusjegyeit
* kortárs művek értelmezése során gyakorolja a műközpontú elemzést meghatározott szempontok alapján

Fejlesztési feladatok és ismeretek

* A szaktanár által szabadon választott írók, művek
* Például: Grecsó Krisztián, Tóth Krisztina, Háy János, Parti Nagy Lajos stb.

Fogalmak: kortárs irodalom, József Attila-díj, Márai Sándor-díj, Szépírók Társasága Díja

Javasolt tevékenységek

* kiselőadások a kiválasztott szerzők munkásságáról
* közös, illetve önállóműközpontú elemzések

*12. Szóbeli tételek kidolgozása*

Óraszám: 47 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* összegyűjtse és megismerje a szóbeli vizsga tételeinek lehetséges tananyagát
* összefüggő feleletet állítson össze a rendelkezésre álló információk alapján
* gyakorlatot szerezzen a szóbeli tételekhez tartozó feladatok megoldásában

A témakör tanulása eredményeként a tanuló:

* felkészülten vesz részt a szóbeli érettségi vizsgán magyar nyelv és irodalom tantárgyból emelt szinten

Fejlesztési feladatok és ismeretek

* Föld

Fogalmak: Az Oktatási Hivatal az aktuális vizsgaidőszakban nyilvánosságra hozott magyar nyelv és irodalom szóbeli tételeinek kidolgozása

Javasolt tevékenységek

* a kiadott tételek elméleti anyagának közös kidolgozása
* a tételekhez kapcsolódó alkotások elemző bemutatása
* a nyelvtantételekhez kapcsolódó típusfeladatok gyakorlása
* a kidolgozott tétel előadása
* az előadások/ feleletek közös értékelése